ועדת הכספים, כנסת 25, פרוטוקול מספר 317, 2024-02-06 00:00

משה גפני: אני עובר לשינויים בתקציב, לסעיף של העברת כסף לאנשי המילואים

משה גפני:  פנייה מס' 5,9000

עלי בינג: המטרה של הפנייה היא להשלים את מה שדיברנו הרגע ולאפשר מתן זכויות בפועל

משה גפני: אני רוצה הסבר לא כמו בהעברה רגילה, אני רוצה הסבר בדיוק על כמה כסף מדובר ולאן הוא הולך

נאור שירי: ומאיפה הוא בא

משה גפני: הוא בא מקיצוץ בכל המשרדים

עלי בינג: הממשלה קיבלה מספר החלטות על מעטפת למשרתי המילואים

עלי בינג:  חלק מההחלטות האלו היה בתקציב מיידי, חלק מההחלטות היו במסגרת תקציב המדינה

עלי בינג:  אנחנו לא רוצים לחכות עד לאישור תקציב המדינה בקריאה שנייה ושלישית כדי לתת את ההטבות בפועל, לכן הפנייה הזאת נועדה כדי לאפשר מתן הטבות נוספות על ההטבות שכבר מצאנו להן מקור עד שיאושר תקציב המדינה

עלי בינג:  בהקשר לשאלתך על המקור - כרגע המקור הוא "פלאט", כאשר בסופו של דבר הנושא הזה יוסדר דרך תקציב המדינה שיובא לאישור

משה גפני: אני מבקש לדעת לאן הכסף הזה מיועד

עלי בינג: יש מענק חודשי רוחבי לכולם ומענק חודשי למי שיש לו ילדים

עלי בינג:  המענק הראשון שנתנו היה 1,100 לכולם ו- 2,000 לבעלי משפחות

עלי בינג:  בהחלטת הממשלה המחודשת עשינו דיפרנציאליות בין קדמיים לעורפיים, כשהקדמיים מקבלים יותר

עלי בינג:  קדמיים זה 72% ממשרתי המילואים, לפי החלוקה של צה"ל, זאת אומרת, גם בן אדם שהוא לא לוחם נחשב קדמי אם הוא בפועל קדמי

עלי בינג:  המענק החודשי החל מחודש נובמבר הוא 1,400 לקדמיים, 800 לעורפיים, ולבעלי משפחות - 2,500 לקדמיים ו-1,500 למי שהוא עורפי

עלי בינג:  את המענק הזה נתנו עבור נובמבר ודצמבר

עלי בינג:  במסגרת ה"פלאט" שאנחנו מביאים לפתחכם אנחנו רוצים לאשר את המקור שייתן גם עבור החודשים הקרובים

עלי בינג:  עד עכשיו לא היינו צריכים מקור לחודש ינואר כי חודש ינואר רק הסתיים לפני כמה ימים, אבל עכשיו אנחנו כבר צריכים את זה

עלי בינג:  תיאורטית יכולנו להגיד: תקבלו את המענק עבור חודש ינואר רק שיאושר תקציב המדינה, אבל אז זה אומר - -     

אליהו (אלי) רביבו: כשהגשתם לנו את עדכון תקציב 2023, ידעתם שתצטרכו להגיע לינואר - -     

עלי בינג: בתקציב 2023 לא יכולנו לתקצב את ינואר 2024

אליהו (אלי) רביבו: אבל ה"פלאט" המדובר הוא על 2024?     

עלי בינג: נכון

ולדימיר בליאק: אחרי אישור התקציב אין דרך לתקן את זה?     

עלי בינג: זה כבר מופנם בתוך תקציב 2024

אליהו (אלי) רביבו: זה צעד מקדים

אליהו (אלי) רביבו:  אם היום הוא לא מבצע "פלאט", אחרי שנאשר את 2024 נצטרך לבצע קיצוץ

משה גפני: הם עשו את זה גם במינהלת תקומה

ולדימיר בליאק: במינהלת תקומה הם אמרו שאחר כך נצטרך לתקן את זה

משה גפני: במינהלת תקומה יצטרכו לתקן את זה?      

אליהו (אלי) רביבו: השאלה אם העברה היא תוצאה של קיצוץ

משה גפני: כן

משה גפני:  הייתה העברה של מינהלת תקומה באותה מתכונת

משה גפני:  אמרו שזה מופנם בתוך התקציב

ולדימיר בליאק: זה לא מה שהם אמרו

אליהו (אלי) רביבו: האם ההתאמה התקציבית לוקחת בחשבון את העובדה שההיקף מצטמצם לאור שחרור חיילי מילואים?         

עלי בינג: בוודאי

עלי בינג:  כשעשינו את המעטפת, כשתמחרנו אותה הנחנו שיש שחרור

עלי בינג:  אני חייב להגיד לך שהנחנו קצת יותר, אבל עוד מוקדם להגיד כי עשינו את התמחור לכל שנת 2024

נאור שירי: קצת פחות או קצת יותר?         

עלי בינג: חשבנו שיהיה קצת יותר שחרור

נאור שירי: אז יש פחות כסף

עלי בינג: לא, זה לא משפיע ברמת הפרט כרגע

אליהו (אלי) רביבו: לא כפרט, אלא כהיקף מצרפי של אותו סכום

עלי בינג: כהיקף מצרפי זה כרגע טיפה יותר

משה גפני: ה-270 מיליון הם גם בתוך העברה הזאת?     

עלי בינג: לקרן הסיוע?     

משה גפני: כן

עלי בינג: כן, זו הפעימה השלישית לקרן הסיוע

עלי בינג:  הייתה החלטת ממשלה ראשונית שהביאה 70 מיליון שקלים, אחר כך החלטת ממשלה שהביאה עוד כ-200, ועכשיו אנחנו מביאים עוד 200

עלי בינג:  אנחנו משלימים במסגרת ה"פלאט" את כלל התקציב שאנחנו סוברים שכרגע - -     

משה גפני:  האם קרן הסיוע יכולה אחרי האישור פה להוציא את הכסף שעליו היא דיברה?     

עלי בינג: הוא יוכל לתת את המענק למי שאינו מועסק ולמי שבחופשת לידה

מיכל שיר סגמן: האם התכנית מתקצבת גם חיילי מילואים שאינם שייכים למשרד הביטחון?     

עלי בינג: כולם בפנים

מיכל שיר סגמן: כולל כיתות כוננות, כולל מג"ב?     

עלי בינג: כל משרתי המילואים

רועי כהן: זו החלטה מבורכת, רק שזה יקרה

יצחק פינדרוס: כמה כסף נשאר לכם בקרן הניקיון שעדיין לא מחויב?     

עלי בינג: אני לא יודע לענות על קרן הניקיון

נאור שירי: עוד 20 ימים או 30 ימים, החל מאתמול ב-22:23 שהניחו את התקציב, יעבור התקציב החדש

נאור שירי:  כשיעבור התקציב החדש יהיה עוד קיצוץ מהמשרדים

נאור שירי:  האם הקיצוץ התוספתי הוא אחרי הקיצוץ הזה או לפני הקיצוץ הזה?     

שולמית אלוני: אתה מדבר על הקיצוץ של 3%?     

נאור שירי: כן, 3% עד 5%

שולמית אלוני: האם הקיצוץ של 3% עד 5% הופנם כבר במסגרת התקציב הנוסף של 2024?     

עלי בינג: למיטב זכרוני לא

עלי בינג:  בדרך כלל את ה"פלאטים" אנחנו עושים אחרי אישור התקציב

משה גפני: אחרי אישור התקציב בממשלה או בכנסת?     

עלי בינג: בכנסת

יואב הכט: באישור התקציב על ידי הממשלה התקבלה החלטה בדבר היקף הקיצוץ הרוחבי הדרוש לממן מגוון של צעדים, ביניהם הצעדים הקשורים להטבות לחיילי המילואים

יואב הכט:  אפשר להסתכל על ה-5% ככולל את ה-1

יואב הכט: 7, אפשר להסתכל על ה-1

יואב הכט: 7 כזמני, אבל זה לא משנה, יש לזה תקציב בתקציב 2024 שהגשנו

יואב הכט:  כדי לממן את הצעדים האלה ב-2024, בתקציב הקיים, הנוכחי, יש צורך בביצוע הצעדים האלה כבר עכשיו,  אחרת כל ההטבות יהיו אפשריות רק החל מאישור התקציב בקריאה שנייה ושלישית

יצחק פינדרוס: האם במה שהבאתם אתמול בשעה 22:27 לכנסת נמצא הקיצוץ?     

יואב הכט: הקיצוץ הרוחבי שהוחלט עליו בממשלה כבר נמצא במספרים שהגשנו בחוק התקציב

נאור שירי:  אם הוא נמצא במספרים, איך אנחנו מצביעים עליו לפני שהוא עובר בכנסת?     

יצחק פינדרוס: על החלקיות הזאת אתה מצביע עכשיו

יצחק פינדרוס:  הוא אומר לך שבסוף זה יכלול את מה שהצבעת עליו עכשיו

נאור שירי: אתה מבין שאנחנו מוציאים כסף מתקציב שלא אושר?     

יצחק פינדרוס: אתה מאשר אותו עכשיו

נאור שירי: אני לא מאשר את התקציב, אני מאשר - -     

יצחק פינדרוס: אתה מאשר את הקיצוץ

אליהו (אלי) רביבו: אנחנו הולכים לאשר עכשיו את הקיצוץ מהתקציב שעוד מעט יאושר

משה גפני: יש דברים שצריך לעשות בשביל האזרחים

נאור שירי: אני מסכים איתך

נאור שירי:  אני פשוט רוצה להצביע על כך שהממשלה הייתה יכולה לעבוד הרבה יותר מהר

משה גפני: אתה צודק

משה גפני:  אתה לא יודע עד כמה אתה דורך לי על יבלות

מיכל שיר סגמן: ביום ראשון האחרון הייתה הצעת מחליטים שקובעת חלף שכר לחטופים, משהו כמו 11 מיליון שקלים שכפופים לשלוש קריאות של התקציב בכנסת

מיכל שיר סגמן:  אני מזכירה שיש לנו חטופים שכבר חזרו מהשבי שצריכים את הכסף הזה

מיכל שיר סגמן:  מדובר על כלום כסף

מיכל שיר סגמן:  אם אני משווה את זה למה שאנחנו מדברים פה ברמה כספית - זה כלום

משה גפני: אם החליטו, למה צריך לחכות לתקציב ולא לעשות את זה בהעברה?     

יואב הכט: בהתאם לסעיף 40(א) יש להצביע על מקור לפעילות שמוסיפה להוצאות הממשלה במהלך שנת תקציב

מיכל שיר סגמן: 11 מיליון שקל

יואב הכט: בהחלטת הממשלה לא הוצבע על מקור בשנת התקציב הנוכחית

יצחק פינדרוס: אתם באגף התקציבים יכולים להצביע על מקור

מיכל שיר סגמן: 11 מיליון שקל מתקציב העטים במשרד הביטחון

יואב הכט: ככל שהממשלה תקבל החלטה על מקור תקציבי בתקציב 2024 הקיים - -     

נאור שירי: אבל אתה לוקח פה על החשבון

משה גפני: אני לא מקבל את התשובה הזאת של אגף התקציבים

משה גפני:  התשובות שאתה בדרך כלל נותן פה בוועדה הן הרבה יותר טובות מהתשובה שענית עכשיו

משה גפני:  התקציב הזה הוא תקציב חיוני לכל הדעות, מדובר על משפחות החטופים

מיכל שיר סגמן: חטופים שחזרו מהשבי

מיכל שיר סגמן:  זה שכר על הזמן שהם היו בשבי

מיכל שיר סגמן:  הם לא גומרים את החודש, אדוני היושב ראש, מצבם אינו טוב נפשית, פיזית וכלכלית

משה גפני: משרד הביטחון, אני רוצה קודם לדעת לגבי העברה הזאת שאנחנו דנים בה עכשיו

נויה חוגי: במידה וזה יעבור ניתן מענה לטיפול נפשי וזוגי, נגדיל את קרן הסיוע ונמשיך לתת את המענקים שעלי ציין כאן

משה גפני: ולכן הקדימו את העברה זאת, לא חיכו לאישור התקציב

נויה חוגי: נכון

משה גפני: בגלל שאלה דברים שלפי דעתכם הם דברים דחופים שצריך לאשר עכשיו

אליהו (אלי) רביבו: ושלא נערכתם אליהם קודם

רועי כהן: על כמה תעמוד קרן הסיוע אחרי העברה?     

נויה חוגי: 540

משה גפני: מה לגבי הנושא שנוגע לחטופים?     

נויה חוגי: זה לא בתחום האחריות שלנו

משה גפני: אני יכול לבקש שתביאו העברה לגבי הנושא של החטופים?     

יואב הכט: בחוק התקציב לשנת 2024 שעבר במאי 2023 אין מקור תקציבי לממן את הפעילויות השונות של העצמאים

יואב הכט:  התקציב החדש נוצר כדי לתת מענה לצורכי הלחימה, לרבות החטופים, לרבות הסיוע למשפחות המילואימניקים

יואב הכט:  יש צורך בצעד גישור למימון התקופה עד אישור חוק התקציב הנוסף כי הממשלה התייחסה אליו רק בהקשר של המילואים

משה גפני:  יש דברים דחופים, כמו טיפול פסיכולוגי, זוגי, מענקים, שרוצים לעשות אותם מיד והממשלה מצאה לנכון להביא את זה

משה גפני:  אפשר לעשות את אותו דבר גם לגבי הסיוע למשפחות החטופים

מיכל שיר סגמן: זה לחטופים שחזרו מהשבי

יואב הכט: לכאורה היה ניתן לעשות פתרון דומה, אבל אני לא יודע להתייחס לעניין הדחיפות - -     

משה גפני: כל אחד מאיתנו מבין שזה דחוף, וגם אתה מבין

מיכל שיר סגמן: מדובר על חטוף שחזר מהשבי וצריך חלף שכר על התקופה שבה הוא היה בשבי

משה גפני: תדבר עם הגורמים מעליך, תגיד להם שאנחנו מבקשים לעשות את זה באותה מתכונת בגלל שאנחנו חושבים שזה דחוף

משה גפני:  גם אתה חושב שזה דחוף, רק אתה אומר שיש קושי לעשות עוד הפעם קיצוץ

משה גפני:  הרי בתקציב יהיה לזה מקור

משה גפני:  אם התקציב יאושר, הוא אמור להיות מאושר בשבועות הקרובים

משה גפני:  מספר פנייה לוועדה 5,9000

משה גפני:  מי בעד אישור הפנייה, ירים את ידו? מי נגד, מי נמנע?     

משה גפני: פנייה 5,9000 אושרה

משה גפני: הפנייה אושרה

משה גפני:  אייבי מוזס, יושב ראש ארגון נפגעי פעולות איבה, בקשה

אייבי מוזס: רק לידיעתכם, כל החטופים האזרחיים נמצאים אצלי בארגון

אייבי מוזס:  אני מבקש לשחרר את הכספים לאנשים האלה, למשפחות, אני מטפל בהם יום-יום ורואה את המצוקה שבה הם נמצאים

אייבי מוזס:  אני לא מאחל לאף הורה לא לדעת מה קורה לילד או לילדה שלו בצד השני

אייבי מוזס:  מאוד חשוב, אדוני היושב ראש, לשחרר את הכספים האלה כמה שיותר מהר, אני מוכן לעזור בזה

משה גפני: איפה הכסף?        

רועי כהן: ה-11

רועי כהן: 5 מיליון האלה הם לאותם חטופים נפגעי פעולות איבה

משה גפני: יואב, אני מבקש לבדוק את העניין הזה כי זה מעמיד אותנו במבוכה גדולה

משה גפני:  אנחנו מעבירים  כספים גדולים שהבאתם מקיצוץ ופה מדובר בכבשת הרש, בכסף שאיננו גדול

משה גפני:  המטרה היא מטרה מאוד חיובית שאתם מסכימים לה, רק אתם אומרים שזה יהיה בתקציב

משה גפני:  תקדימו את המועד, אנחנו מאוד מבקשים

משה גפני:  תודה רבה, הישיבה נעולה